**ОБРАЗАЦ**

|  |  |
| --- | --- |
| **ИЗВЈЕШТАЈ О АНАЛИЗИ УТИЦАЈА ПРОПИСА ЗА ЛОКАЛНЕ САМОУПРАВЕ** | |
| **ОБРАЂИВАЧ ПРОПИСА** | **Секретаријат за културу, спорт, младе и социјално старање** |
| **НАЗИВ ПРОПИСА** | **Предлог Одлуке о финансирању спорта** |
| **1. Дефинисање проблема**   * **Да ли је пропис посљедица захтјева (прописа) на државном нивоу?** * **Навести законски основ за доношење прописа, као и однос са стратешким документима локалне самоуправе ако постоји?** * **Да ли локална самоуправа може одступати од одредби прописа на државном нивоу и у којој мјери?** * **Да ли је ријеч о сопственим надлежностима или пренесеном, односно повјереном послу локалне самоуправе?** * **Које проблеме треба да ријеши предложени акт?** * **Да ли проблем има родну димензију? (има посебни утицај на жене)** * **Који су узроци проблема?** * **Које су посљедице проблема?** * **Који су субјекти оштећени, на који начин и у којој мјери? (жене-мушкарци)** * **Како би проблем еволуирао без промјене прописа (“статус quо” опција)?** | |
| * **Овај пропис је последица захтјева (прописа) на државном нивоу.** * **Правни основ за доношење ове одлуке садржан је у члану 117 став 8 Закона о спорту („Службени лист Црне Горе”, бр. 44/18 и 123/21), члану 38 став 1 тачка 2, а у вези са чланом 27 став 1 тачка 13 Закона о локалној самоуправи („Службени лист Црне Горе", бр. 2/18, 34/19, 38/20, 50/22 и 84/22), члану 35 став 1 тачка 2 и члану 38 став 1 Статута општине Никшић („Службени лист Црне Горе – Општински прописи“, бр. 31/18 и 21/23).** * **Локална самоуправа не може одступити од одредби прописа на државном нивоу, већ само може ближе одредити исте.** * **Ријеч је о сопственим надлежностима локалне самоуправе.** * **Предложена одлука треба да унаприједи и поспјеши развој спорта, као и да утврди начин и поступак расподјеле и усмјеравања средстава из буџета Општине Никшић опредијељених за финансирање спорта. Полазећи од чињенице да је развој и унапређење спорта дугорочан процес, доношењем овог документа обезбиједиће се предуслови за његов организован и плански развој.** * **Проблем има подједнаку родну димензију.** * **Проблем настаје због недостатка финансијских средстава услед чега спортске организације: спортски клубови, спортско-рекреативна друштва, спортске организације лица са инвалидитетом - клуб или друштво не могу у потпуности реализовати планиране програме рада.** * **Последице проблема су успорен развој и унапређење спорта на општинском нивоу.** * **Због насталог проблема оштећене су спортске организације: спортски клубови, спортско-рекреативна друштва, спортске организације лица са инвалидитетом - клуб или друштво, као и локално становништво у цјелини.** * **У случају “статус quо” опције дошло би стагнације развоја спорта у општини Никшић, не би се обезбједили предуслови за његов организован и плански развој, дошло би до стагнације промовисања здравих стилова живота, као и до пораста малољетничке деликвенције и болести зависности.** | |
| **2. Циљеви**   * **Који циљеви се постижу предложеним прописом?** * **Да ли било који од циљева унапређује родну равноправност? (ако је одговор не, да ли се може дефинисати циљ који унапређује родну равноправност?)** | |
| * **Први циљ који се постиже предложеним прописом је усклађивање истог са одредбама Закона о спорту и Закона о локалној самоуправи у циљу веће транспарентности приликом суфинансирања спортских субјеката.** * **Други циљ који се постиже предложеном одлуком је да се средства из буџета Општине намијењена за спорт користе за: суфинансирање програма рада спортских организација, коришћење спортских садржаја у ЈП Спортски центар Никшић и развој спортске инфраструктуре. Такође, овом одлуком, у складу са финасијским могућностима Општине, предвиђено је да се опредјељују средства и за остале спортске активности које представљају јавни интерес, као што су: развој школског спорта, развој спорта лица са инвалидитетом, организацију спортских приредби, једнократне новчане помоћи за организовање квалитетних такмичења и додјелу премија и годишњих признања за постигнуте резултате у спорту.** * **Циљ који унапређује родну равноправност „лежи“ у самој једнакости примјене овог прописа на оба пола, односно рода.** | |
| **3. Опције**   * **Зашто је пропис неопходан? - Које су могуће опције за испуњавање циљева и рјешавање проблема? (увијек треба разматрати “статус quо” опцију и препоручљиво је укључити и нерегулаторну опцију, осим ако постоји обавеза доношења предложеног прописа).** * **Образложити преферирану опцију? (која је родна димензија те опције; како преферирана опција унапређује родну равноправност: статус жена и односе међу женама и мушкарцима?)** | |
| * **Као што је већ наведено, постоји законска обавеза доношења предложеног прописа због потребе усаглашавања истог са Законом о спорту и Законом о локалној самоуправи. Такође, предложеним прописом обезбјеђују се предуслови за развој и унапређење спорта на општинском нивоу.** * **За испуњавање постављених циљева није могућа “статус quо” опција.** * **Овом одлуком су стављени у равноправан положај мушкарци и жене. Тачније, обезбјеђује се финансијска подршка свим спортским субјектима у општини у складу са одредбама предложеног прописа (и мушким и женским спортским организацијама).** | |
| **4. Анализа утицаја**   * **На кога ће и како ће највјероватније утицати рјешења у пропису - набројати позитивне и негативне утицаје, директне и индиректне? Да ли рјешења у пропису имају утицај на жене (позитивне и негативне, директне и индиректне?)** * **Које трошкове или уштеде ће примјена прописа изазвати грађанима и привреди (нарочито малим и средњим предузећима)?** * **Да ли позитивне посљедице доношења прописа оправдавају трошкове које ће он створити?** * **Да ли се прописом подржава стварање нових привредних субјеката на тржишту и тржишна конкуренција?** * **Укључити процјену административних оптерећења и бизнис баријера.** | |
| * **Рјешења из прописа позитивно ће утицати на спортске организације: спортске клубове, спортско-рекреативна друштва и спортске организације лица са инвалидитетом - клуб или друштво.**   **Средства из буџета Општине намијењена за спорт спортске организације ће користити за: суфинансирање програма рада, коришћење спортских садржаја у ЈП Спортски центар Никшић и за развој спортске инфраструктуре.**  **Такође, овом одлуком, у складу са финасијским могућностима Општине, предвиђено је да се опредјељују средства и за остале спортске активности које представљају јавни интерес, као што су: развој школског спорта, развој спорта лица са инвалидитетом, организацију спортских приредби, једнократне новчане помоћи за организовање квалитетних такмичења и додјелу премија и годишњих признања за постигнуте резултате у спорту.**   * **Рјешења у пропису немају посебан утицај на жене.** * **Неопходна финансијска средства за примјену предложеног прописа планирана су буџетом Општине Никшић за 2024. годину.** * **Позитивне последице доношења прописа оправдавају трошкове које ће створити исти.** * **Прописом се не подржава стварање нових привредних субјеката на тржишту и тржишна конкуренција.** | |
| **5. Процјена фискалног утицаја**   * **Да ли пропис утиче на висину прихода или трошкова локалне самоуправе?** * **Да ли је потребно обезбјеђење финансијских средстава из буџета локалних самоуправа односно буџета Црне Горе за имплементацију прописа и у ком износу?** * **Да ли је обезбјеђење финансијских средстава једнократно, или током одређеног временског периода? Образложити.** * **Да ли су неопходна финансијска средства обезбијеђена у буџету локалних самоуправа односно буџету Црне Горе за текућу фискалну годину, односно да ли су планирана у буџету за наредну фискалну годину?** * **Да ли ће се имплементацијом прописа остварити приход за локалне самоуправе односно за буџет Црне Горе?** * **Ко је потенцијални корисник буџета за имплементацију прописа (у којем проценту би корисници могли бити мушкарци, а у којем жене? Да ли имплементација буџета може бити узрок неравноправности између мушкараца и жена?)** | |
| * **Пропис утиче на трошкове локалне самоуправе.** * **Није потребно обезбјеђивање финансијских средстава из буџета Црне Горе за имплементацију овог прописа.** * **Обезбјеђење финансијских средстава за развој спорта у општини Никшић је на годишњем нивоу у складу са буџетским могућностима.** * **Неопходна финансијска средства за наредну годину ће бити обезбијеђена у буџету општине Никшић.** * **Имплементацијом прописа неће се остварити приход за локалну самоуправу односно за буџет Црне Горе.** * **Потенцијални корисници буџета за имплементацију прописа су и мушкарци и жене.** * **Имплементација буџета не може бити узрок неравноправности између мушкараца и жена.** | |
| **6. Консултације заинтересованих страна**   * **Назначити да ли је коришћена екстерна експертска подршка и ако да, како.** * **Назначити које су групе заинтересованих страна консултоване, у којој фази РИА процеса и како (јавне или циљане консултације).** * **Да ли су представнице женских удружења и рањивих група биле укључене у консултације?** * **Назначити главне резултате консултација, и који су предлози и сугестије заинтересованих страна прихваћени односно нијесу прихваћени. Образложити.** | |
| * **За припрему ове одлуке није коришћена екстерна експертска подршка јер није била потребна.** * **Консултације су извршене са спортским организацијама у општини Никшић.** * **Представници женских удружења и рањивих група нијесу укључени у консултације у вези са доношењем овог прописа.** * **У поступку припреме предложеног прописа спроведен је поступак јавне расправе. Предлога и сугестија на предлог одлуке од стране заинтересоване јавности није било.** | |
| **7. Мониторинг и евалуација**   * **Које су потенцијалне препреке за имплементацију прописа?** * **Који су главни индикатори према којима ће се мјерити испуњење циљева?** * **Ко ће бити задужен за спровођење мониторинга и евалуације примјене прописа?** | |
| * **За имплементацију ове одлуке не постоје препреке.** * **Главни индикатори за мјерење испуњености циљева су реализовани програми рада спортских субјеката.** * **За спровођење мониторинга и евалуације примјене ове одлуке биће задужен Секретаријат за културу, спорт, младе и социјално старање.** | |

**Датум и мјесто СТАРЈЕШИНА**

Никшић, 11.12.2023. године Дејан Ивановић, с.р.